
Ehitusloa andmine (Vahtra tn 5) 
1. ASJAOLUD JA MENETLUSE KÄIK
28.03.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 2913/1-16) Vahtra tn 5 kinnistul kaubandushoone püstitamiseks. Ehitusprojekti koostamise aluseks on Narva Linnavalitsuse poolt 05.08.2015 korralduse nr 854-k kehtestatud Vahtra tn 5 maa-ala detailplaneering. 19.04.2016.a ehitusprojekt koos päringuga on suunatud kooskõlastamiseks Ida Päästekeskusele. 10.05.2016.a ehitusprojekt on kooskõlastatud Ida Päästekeskusega ja 06.05.2016.a arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/01930, menetlus nr 59427
).
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Vahtra tn 5 kinnistule kaubandushoone rajamiseks vastavalt Tito Arhitektid OÜ poolt koostatud ehitusprojektile nr 2-0316.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

